Kareeberg Munisipaliteit

**08/2016 KWOTASIES: HERSTELWERK EN VERF AAN BIBLIOTEEK GEBOU - VANWYKSVLEI**

Skriftelike kwotasies word hiermee ingewag vir die volgende:

* herstel en verf van plafon
* verf van gebou (buite mure)

Kwoteerders moet vir materiaal en arbeid kwoteer.

Verpligte terrein inspeksie sal gehou word op 28 Januarie 2016 by die biblioteekgebou om 10:00.

**‘n Geldige oorspronklike SARS klaringsertifikaat vir tenders moet aangeheg word.** **Kwotasies sal verwerp word indien die voorgeskrewe verklaring van belange vorm (MBD4) nie aangeheg is nie. Geliewe daarop te let dat evaluering op die 80/20 puntestelsel sal geskied, en derhalwe moet die vorm SBD 6.1, tesame met die SEB sertifikaat ook ingedien word vir beoordeling op die 20 puntestelsel. Die ingevulde vorms MBD9 en MBD 8 moet ook aangeheg wees met bewys dat geen gelde aan ‘n munisipaliteit verskuldig is ten opsigte van dienste en eiendomsbelasting. In die geval van ‘n maatskappy moet die direkteure se rekeninge aangeheg wees.**

Verseëlde kwotasies gemerk **“KWOTASIE: HERSTEL/VERF PLAFON EN GEBOU”** moet die ondergetekende voor of op **Vrydag, 19 Februarie 2016** om **12:00** bereik, waarna dit in die openbaar oopgemaak sal word. Kwoteerders moet die geldigheidsduur van die kwotasie aandui.

Die Munisipaliteit verbind hom nie om die laagste of enige kwotasie te aanvaar nie, en behou die reg voor om enige kwotasie as geheel of gedeeltelik te aanvaar.

**W. DE BRUIN**

**MUNISIPALE BESTUURDER**

Posbus 10

Carnarvon

8925

Tel. 053-3823012

28 Januarie 2016

L8.2.1

Noordwester 28 Januarie 2016